CELEX: 62019CA0907
Language: sl
Date: 2021-03-25 00:00:00
Title: Zadeva C-907/19: Sodba Sodišča (prvi senat) z dne 25. marca 2021 (predlog za sprejetje predhodne odločbe Bundesfinanzhof – Nemčija) – Q-GmbH/Finanzamt Z (Predhodno odločanje – Direktiva 2006/112/ES – Davek na dodano vrednost (DDV) – Oprostitve – Člen 135(1)(a) – Zavarovalne transakcije in opravljanje storitev, povezanih s temi transakcijami, ki jih opravljajo zavarovalni posredniki in zavarovalni zastopniki – Storitve, opravljene za zavarovatelja, ki vključujejo različne storitve – Opredelitev enotne storitve)

31.5.2021   
            
            
               SL
            
            
               Uradni list Evropske unije
            
            
               C 206/12
            
         
      Sodba Sodišča (prvi senat) z dne 25. marca 2021 (predlog za sprejetje predhodne odločbe Bundesfinanzhof – Nemčija) – Q-GmbH/Finanzamt Z
      (Zadeva C-907/19) (1)
      
      (Predhodno odločanje - Direktiva 2006/112/ES - Davek na dodano vrednost (DDV) - Oprostitve - Člen 135(1)(a) - Zavarovalne transakcije in opravljanje storitev, povezanih s temi transakcijami, ki jih opravljajo zavarovalni posredniki in zavarovalni zastopniki - Storitve, opravljene za zavarovatelja, ki vključujejo različne storitve - Opredelitev enotne storitve)
      (2021/C 206/15)
      Jezik postopka: nemščina
      
         Predložitveno sodišče
      
      Bundesfinanzhof
      
         Stranki v postopku v glavni stvari
      
      
         Tožeča stranka: Q-GmbH
      
         Tožena stranka: Finanzamt Z
      
         Izrek
      
      Člen 135(1)(a) Direktive 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da se oprostitev davka na dodano vrednost (DDV), ki jo ta člen določa, ne uporablja za storitve, ki jih opravi davčni zavezanec, ki vključujejo zagotovitev zavarovalnega produkta zavarovalnici in, kot pomožno storitev, posredovanje tega produkta za račun te družbe ter upravljanje sklenjenih zavarovalnih pogodb, če bi predložitveno sodišče te storitve z vidika DDV opredelilo kot enotno storitev.
      
         (1)  UL C 87, 16.3.2020.